111年度瀛社澹廬聯合徵詩作品評分統計表
天詞宗：魏秋信、地詞宗、陳家煌、人詞宗：普義南    
	編號
	名次
	總分
	天
	地
	人
	詩       作
	作者
	評語

	134
	1
	131
	32
	50
	49
	玉山絕巘淡江濤，藝苑宗工一代豪。翰墨長青尊泰斗，詩書並秀引風騷。
從來老圃秋容瘦，自是名家晚節高。火續薪傳光焰在，至今猶說澹廬曹。
	楊維仁
	陳：以玉山、淡濤喻曹功功業高大，比喻切當。頷聯則更進一步稱美曹公詩書藝術，腹聯論其格調，均貼切而無溢美之辭，末聯顯示曹公教化臺灣士子之功，全詩嚴密精緻，章法渾然，宜置為元魁詩作。
普：頸聯議論，渾然天成，能概括曹公一生。雖犯三仄頭，不甚美聽，然瑕不掩瑜。

	113
	2
	115
	39
	46
	30
	百載風華播德馨，名家絕藝著儀型。詩涵正氣凌山海，筆轉瑰奇映日星。
秋圃恰如元亮節，澹廬遙似子雲亭。後生嘆我無緣會，瞻望浮雲眼色青。
	簡華祥
	陳：詩句渾厚，用典適切。末聯切題目景仰之意。

	49
	3
	106
	49
	12
	45
	鑄鎔碑帖重蓬瀛。子建高才孰與京。毫素生涯如菊逸。歌詩才調比梅清。
老堪廻腕煙雲湧。禪合養心軒冕輕。卅載澹廬遺墨在。風簷展讀憶耆英。
	林文龍
	魏：緬懷大師風範，遺澤奕世流芳。
普：善用比喻，虛實掩映，頸聯尤佳。老字可再斟酌。

	7
	4
	92
	46
	
	46
	堪尊筆虎賦探驪，圓寂卅年懷菊癡。騷句有神傳後學，書壇無敵仰先師。
澹廬設帳繁根蒂，瀛社稱賢善帖詩。迴腕揮毫鵝可換，名揚中外史長垂。
	王啟銘
	魏：揮毫鵝可換，媲美王羲之。
普：妥貼流暢，中間兩聯分述詩學、書學成就，能緊扣詩題。

	60
	5
	90
	36
	29
	25
	老嫌夫子氣軒昂，缽韻銀鉤兩藝彰，書授廈門功衛道，賞膺日本譽流芳；
澹廬會創淳風播，瀛社鷗聯雅誼長，脈紹期頤遺德澤，吾儕仰範待鷹揚。
	巫漢增
	

	115
	6
	85
	
	45
	40
	芳懷傳後貴於金，舉目遺篇感遂深。斗室猶須存漢粹，外邦不怯頌唐音。
儘非宇內調羹手，但保毫端返璞心。況復詩壇趨索寞，泉聲亦自出蕉林。
	陳泓宇
雁閣
	陳：敘述曹公事功，小大兼備，頷、腹聯對仗流利新鮮且切實。

	89
	7
	84
	42
	20
	22
	澹廬會創秉丹忱，秋圃詩書譽士林。翻浪墨池顏柳筆，揚芬缽韻漢唐音。
扶桑遊藝交流廣，寶島培才造化深。三十忌辰齊敬仰，先生典範作南針。
	王堡榕
	魏：筆法順暢。

	123
	8
	82
	
	47
	35
	亦師亦隱亦詩書，鷗鳥從遊集澹廬。紙上煙雲留點畫，人間瑰寶重璠璵。
捫心迴腕奇能正，詠杜吟陶密帶疏。魏武子孫遺墨在，蓬萊仰止足清譽。
	吳東晟
	陳：比喻行文均自然有韻味，形容亦佳。末聯令人藉遺作懷想曹公過往懿行。

	72
	9
	81
	33
	48
	
	先賢秋圃澤流芳，迴腕書風氣韻揚。為客東京聲赫奕，卜居臺北績輝煌。
浮生名利煙雲淡，沉醉詩文筆墨香。設帳傳經培後繼，澹廬桃李耀炎黃。
	郭秀梅
	陳：曹公生平敘述真切，腹聯造語平淡句奇，令人拍案。

	88
	10
	79
	3
	44
	29
	一代勳猷著藝林，澹廬創會布恩深。精通八法中鋒勢，紹繼三曹大雅音。
摛藻自含禪靜意，傳薪別蓄聖賢心。東瀛鷺島邀佳譽，書聖師名頌至今。
	吳秀真
	陳：平穩可頌。

	61
	11
	75
	43
	28
	4
	生逢日據漢曹家，設帳高風燦筆花。飽讀詩書通四庫，深研翰墨耀中華。
儒宗一代勤栽種，吾道千秋競茁芽。挂劍沉吟悲遠逝，澹廬雋永品清嘉。
	林劍鏢
	魏：筆法順暢。

	114
	12
	74
	48
	
	26
	秋圃先生德藝高，詩書兼備勵吾曹。詞章樸實禪心在，翰墨圓融逸氣豪。
載筆山川賡雅頌，傳經里社振風騷。澹廬桃李名天下，一代宗師百世褒。
	吳文燦
	魏：桃李滿天下，大師絳帳之功也。

	106
	13
	70
	
	43
	27
	曹師德藝獨超群，秋圃芳華逸郁芬。筆走龍蛇才冠代，詩傾江海氣凌雲。
澹廬會創平生業，書聖名膺不世勳。品節清高元亮比，永懷賢範慕斯文。
	連嚴素月
	陳：造語自然清新，敘事切實可信。

	52
	擬作
	69
	21
	
	48
	早參瀛社得尊崇，復創澹廬讚偉功。胸蘊禪機生曠達，腕廻筆勢得渾融。
詩書並美菁莪育，中外咸欽譽望隆。百歲歸真經卅載，藝林詞苑仰英風。
	林正三 
	普：筆力沉雄，面面俱到，只詩意未能宕開，稍嫌平直。

	130
	14
	67
	26
	41
	
	海角耕夫人景仰，深研國粹溢奇香。毫揮篆隸精心創，筆走龍蛇巧手揚。
設帳傳經培棫樸，興文衛道振綱常。詩書藝苑風華現，日本聞名譽四方。
	林茂泰
	陳：新鮮可喜。

	93
	15
	65
	24
	
	41
	襟懷幽圃老臞仙，抱古精誠隱世淵。書品從容兼有道，秋陰淡泊更知禪。
煙霞筆意迴吟骨，滄海源流慕曩賢。唯願傳薪能質樸，高山仰止便陶然。
	孫天逸
	普：融情入景，議論脫俗，頸聯尤佳。

	85
	16
	65
	23
	42
	
	碩儒書藝燦榮光，滿腹經綸翰墨彰。字體多元名遠播，詩門一脈韻偏長。
三千桃李英才育，八代生徒聖教揚。秋圃孜孜宏國粹，豐功偉績永留芳。
	陳秀子
	陳：平穩自然。

	12
	17
	65
	9
	23
	33
	曹公健筆煥詩書，落落詞高蔚炳如。儒素風流真杞梓，大家襟度自璠璵。
久聞香蕊揚秋圃，猶占雲根立澹廬。仰羨高齋群彥繼，文林濟美道情舒。
	洪一平
	「高」字重出。

	30
	18
	65
	
	27
	38
	澹廬書道藝林誇、磨墨天機集萬家、桃李三千香益遠、龍蛇一筆絢生花、
善根厚植匡時俗、神采具瞻譽邇遐、法聖崇禪人共仰、薪傳心法蘊精華。
	邱天來
	「法」字重出。

	59
	19
	63
	44
	
	19
	禪道詩書冶一爐，精研國學識真儒。瀛東遍歷勳名盛，島內同瞻文采俱。
澹泊襟懷高節在，清平風骨義聲濡。藝林欽重人爭仰，秋圃先賢範我徒。
	徐大年
	魏：望重藝林，令人景仰。

	132
	20
	60
	34
	26
	
	曹公學博姓名香，酷愛詩書雅興長。造詣才華傳寶島，揮毫藝術譽扶桑。
金聲玉律精神壯，鐵劃銀鉤氣勢昂。絳帳欣聞桃李秀，碩儒真跡史流芳。
	吳春景
	

	45
	21
	58
	22
	
	36
	論詩論筆一龍麟，二妙妍同蓬島春。吟卷意遙情卻近，禪書骨重道相因。
屬辭風月雅無價，揮翰雲煙清絕塵。忻仰澹廬燈嗣續，群賢騷墨亦天真。
	鄭世欽
	

	69
	22
	58
	20
	38
	
	淡江瑰寶一宗師，緬憶曹翁碩德垂。顏柳鍾王才脫俗，詩經雅頌墨淋漓。
儒林叱吒風雲湧，教澤沾濡雨露滋。譽響東洋瞻藝範，長留偉績仰威儀。
	周群智
	

	53
	23
	57
	50
	
	7
	秋圃鴻儒四海知，藝林欽重擅書詩。澹盧曾寫無雙帖，瀛社還留絕妙辭。
風月成篇從太白，龍蛇走筆效羲之。錦章墨寶傳千古，仙逝卅年懷大師。
	龔必強
	魏：面面俱到，文筆流暢。

	57
	24
	56
	
	39
	17
	巧似羲之再世同，腕迴筆法氣如虹，潘江陸海詞堪媲，柳骨顏筋字貫通。
藝苑攤箋盟雅士，澹盧育秀盡豪雄。名揚內外欽曹老，並美詩書眾共崇。
	李仁忠
	

	121
	25
	55
	11
	16
	28
	曹公書譽享東瀛。字雅詩醇道藝精。迴腕養身調氣息，修心治學忘功名。
澹廬設帳傳文化，瀛社題襟作正聲。百歲人生終不朽，標竿後輩引前程。
	許玉君
	

	80
	26
	51
	31
	6
	14
	道範追懷莫感傷，詩書並燦煥榮光。老猶健筆才華溢，生不隨波志氣昂。
百歲修持綿聖教，盈門俊秀勵兒郎。曹公德養彌天地，晚節凌霜四海揚。
	張宏毅
	

	67
	27
	51
	2
	49
	
	國士無雙氣宇清，通經達德道賢明。吟遊頌事詩心古，歛散風神筆勢驚。
海角傳薪存茂典，澹廬設帳育群英。高材繼志承家法，翰墨芬芳競美聲。
	陳文識
	陳：詩句流暢華美，造語妥適，書寫曹公事蹟俱美。

	122
	28
	51
	
	9
	42
	絹走龍蛇人共仰，筆開風雅世爭誇。硯田事業栽京國，文陣清名越海涯。
得意寸毫無敵手，兼懷八體大方家。何將遺墨輝千古，桃李祁祁續吐葩。
	許朝發
	普：格局甚大，筆力不凡。可惜偏重書學，立意未能均衡。

	129
	29
	50
	
	
	50
	一代宗師尊泰斗。千秋翰墨譽專家。精通漢隸蠶而燕。獨得唐詩樸不華。
迴腕筆靈鋒尚正。熱心風雅句無邪。高山仰止薪傳遠。卅載宏開璀璨花。
	王富敬
	普：清暢而不滑易，頷聯尤佳。靈字、熱字可再斟酌。

	8
	30
	49
	17
	32
	
	高仰曹公大雅風，敲詩戲墨媲神工。陶騷杜律人爭賞，柳骨顏筋氣更雄。
守璞歸真名利遠，依仁游藝德馨隆。文壇自爾添榮景，桃李盈門德業崇。
	姚啟甲
	

	5
	31
	48
	37
	
	11
	名家氣質自然香，翰墨詩詞盡顯長。大巧藏於顏筆骨，奇才展現柳書行。
畢生心血宏文化，一世耕耘付梓桑。學有專精饒藝術，澹廬猶記士林光。
	黃卓黔
	

	4
	32
	47
	47
	
	
	海角耕夫學問遒，天真爛漫且溫柔，胸羅錦繡才情富，筆走龍蛇技藝優。
淨化心靈行正道，薰陶品格傚閒鷗，宏揚國粹培新秀，媲美淵明美譽留。
	陳國勝
	魏：文筆順暢。揮毫鵝可換，媲美王羲之。

	94
	33
	47
	
	
	47
	澹廬清概仰華夷，譽等右軍書聖師。八體秀腴迴腕力，千篇蘊藉感懷詩。
禪通藝道真無俗，鐸振風流定大基。一代國珍才濟美，芬芳手澤兩間垂。
	洪淑珍
	普：氣勢開闊，先敘後議，章法井然，第六句尤佳。千篇二字稍嫌拼湊，開篇三句亦犯三仄頭。

	87
	34
	46
	29
	17
	
	海角耕夫苦學修，中鋒迴腕法長留。顏筋筆起衷心播，柳骨毫揮秉性柔。
瀛社聯吟揚聖教，澹廬創會挽狂流。適逢賢哲期頤紹，並美詩書孰與儔。
	李素瑛
	

	143
	35
	46
	
	40
	6
	坐對先師書道禪，儒林名重澤流傳。尋詩多在稻江畔，講學偶經屯嶺邊。
人羨澹廬多墨寶，我吟佳句在心田。而今國士多傾慕，或有青衿一淡然。
	黃慧元
	陳：詩作切題，對仗流麗且變化自然，且將事功、時序、地點入詩，詩作造語編章功力佳。首句「書」字似不合平仄律，但唐人多有此格，且頷聯雙拗，可見作者乃精於詩律者。不過若是參賽作品，則孤平缺失，能避免則避免。此外，若其他詩作頷、腹聯中第三字構成孤平之平仄錯誤者，一概不予入選。

	28
	36
	45
	45
	
	
	造就英才為國儲，精研六藝志凌虛。閎中肆外揚遐邇，倒薤懸針任卷舒。
詩曜三千元白句，胸藏十萬柳歐書。泰山北斗曹公仰，一代完人博美譽。
	蔡慶霖
	魏：大師風範，堪稱一代完人也。

	82
	37
	44
	
	
	44
	澹廬風雅仰彌高，兼擅詩書領譽髦。文苑聯吟常奪錦，管城獨步任揮毫。
深通儒釋心如鏡，善寫碑銘筆若刀。秋圃仙遊苗已播，蓬萊後學受薰陶。
	李玉璽
	普：工整老練，鏡、刀兩處比喻，深嚼有味。

	11
	38
	43
	
	
	43
	風骨崚嶒久慕名，雪泥鴻爪德堪賡。雄才吐鳳揚壇坫，大筆騰驤執主盟。
瀛社百年聲價重，淡廬三絕墨痕清。今朝有幸參詩會，秋圃欣看草木榮。
	張麗美
	普：清峻耐讀，扣題穩當。鳳驤、重清二處巧對，尤見功力。

	128
	39
	42
	41
	
	1
	迴腕雄渾力度強，風神內斂拙真藏。甚研金石開新意，自賦詩詞別舊章。
授受名儒弘氣象，傳承書道續芬芳。靜心恬澹通禪理，德藝雙修世頌揚。
	劉誌文
	魏：德藝雙修，世間少有也。

	14
	40
	42
	5
	
	37
	東瀛講學史留篇，鷺島相邀繫墨緣。言志有方心震象，放懷無礙筆忘筌。
騷章六義天人境，諸體一心書道禪。不朽薪承欣五代，深耕秋圃美延年。
	黃志煌
	

	1
	
	41
	
	10
	31
	泱泱百歲宗師範，書道禪深品節先。迴腕凝神涵逸韻，虛心實腹鑄鴻篇。
詩成萬古波瀾闊，筆落千秋日月懸。樸雅沉雄恢浩氣，枝繁葉茂嗣芳天。
	游子
	

	18
	
	40
	40
	
	
	禪蘊吟毫品自修，名儒名裔亦名流。獨門迴腕無雙技，異國占魁第一籌。
秋圃薪傳功尚在，澹廬帖奉史長留。才追杜李鍾王並，各領風騷幾佰秋。
	劉月雲
	

	79
	
	39
	25
	14
	
	士林欽重一曹容，文翰馨香眾敬恭。沐秀滋靈培正氣，傳經設帳執中庸。
詞華立品三台仰，筆法超凡六藝鎔。歡創澹廬流澤遠，輝光似日映儒宗。
	徐炎村
	

	37
	
	39
	
	
	39
	鶴駕高騫三十秋，聲華籍甚久傳流。詩從灜社登堂奧，書創澹廬精講求。
藝苑顒望仰高格，士林翕服慕清猷。嗟余小子生何晚，惆悵無由行束脩。
	顧健民
	「高」字重出。

	100
	
	38
	38
	
	
	禪融書道仰曹師，筆挾風雷落紙奇。譽繼鍾王揚海嶠，才承李杜振江湄。
藏鋒守拙修身悅，淡利輕名養性怡。德藝雙馨標典範，珠璣錦繡史長垂。
	吳奇凌
	

	56
	
	38
	4
	34
	
	澹廬卅載倍葵傾，太息緣愆未識荊。遺墨巍巍從虎嘯，存章滾滾動雷鳴。
菁莪化育三台振，絳帳傳經兩岸盟。德澤恢宏揚後世，詩戈筆劍作干城。
	范德意
	

	48
	
	37
	
	37
	
	曹公秋圃士之光，一輩辛勤握管忙。書體皆精稱灑脫，詩苗培植讚琳琅。
斯文載道才名著，博學敦仁品德芳。逸韻澹蘆昭史冊，先生心血獻家鄉。
	蔡瑤瓊
	

	101
	
	36
	
	36
	
	泰斗詩書百歲儒，筆傳迴腕澹廬弧。披衿習墨三缸水，點石成星萬浦珠。
卅載離塵遺繡錦，一生留澤蘊璠瑜，雙盟劭德徵題賦，裱絹懷師敬楷模。
	林麗玉
	

	81
	
	35
	35
	
	
	追懷曹老感由衷，道範長存世所崇。百歲修持揚國粹，盈門俊秀振儒風。
詩書並茂珠璣富，禮樂同光德望隆。晚節凌霜標一幟，黃花依舊傲群雄。
	張陳美玉
	

	63
	
	35
	
	35
	
	海角耕夫德福賅，詩書俊逸冠全台。從師漢學經綸策，覓句唐風錦繡才。
授業兼懷民瘼意，揮毫但覺性靈開。深明化育先端品，仰止高賢內聖魁。
	陳秀雋
	

	140
	
	34
	
	
	34
	老圃禪心仰菊秋，詩書道學戮持修。楷行流麗形蒼秀，篆隸雄渾勢勁遒。
翰墨閎高梧止鳳，辭章澹遠海眠鷗。殫精傳藝培桃李，廊廟椽才冠冕旒。
	許忠和
	

	22
	
	33
	
	33
	
	獨有台員第一人，詩書木盡火傳薪。香花脫俗心中寶，愛菊成癡掌上珍。
聽法澄心聞悟道，參禪宴坐覺修真。先賢太極寰提筆，隸草鴻蒙字入神。
	李俊良
	「心」字重出。

	3
	
	33
	
	30
	3
	澹脈曹公漢學精，才華卓越耀東瀛。詩章出眾文流暢，翰墨超群筆法明。
訓勉門生修品節，宣揚國粹建佳聲。先賢刻苦弘書藝，後世留芳俎豆榮。
	邱坤生
	

	42
	
	32
	
	
	32
	蓬壷墨聖久登仙，眾作長畱感溥天。八法朙眞存古韵，六書髙逸蘊新禪。
氷心虗靜無塵事，騷筆淸恬合自然。澤被重瀛桃李盛，藝壇垂範永流傳。
	莊岳璘
	

	120
	
	31
	10
	
	21
	才高倚馬仰容仙，八十春秋國學宣。桃邑興文培後輩，澹廬創會著先鞭。
丹青絢爛龍蛇走，翰墨淋漓錦繡妍。媲美羲之精各體，聞名中外不虛傳。
	林顏
	

	32
	
	31
	
	31
	
	曹公藝術仰奇葩，品展扶桑首獎華，戛玉敲詩才倚馬，揮毫潑墨筆生花，
群徒教育連双世，八法傳承第一家，佼佼宗師評審任，吾邦貢獻萬民誇。
	蔡耕農
	

	17
	
	30
	30
	
	
	一代書豪自不群，期頤壽晉史留芬。才追子建源流接，學媲淵明遠近聞。
筆掃東洋尊聖哲，詩昌北海挾風雲。澹廬桃李枝枝秀，緬溯先生灌溉勤。
	吳舒揚
	

	50
	
	28
	28
	
	
	冥誕容公三十秋，鏖詩祝頌賦歌謳。薪傳一脉豐功在，筆掃千軍浩氣留。
瀛社師承追李杜，澹廬藝溯邁曹劉。永懷迴腕神奇術，跨越騷壇燦九州。
	李瓊瑛
	

	117
	
	27
	27
	
	
	緬仰大儒秋圃仙，兼優德學讚高賢。詩風潛蘊情靈景，筆法匯融書道禪。
秉性修持名利淡，從心待接意神堅。澹廬會創留佳範，奕世功勳載史篇。
	黃瓊
	

	78
	
	26
	18
	
	8
	德紹期頤播雅音，澹廬敲韻啟人心。詩攻杜曲神唯美，書效龍門意更深。
日本題襟緣喜締，廈門修褉世咸欽。並肩瀛社開新局，萬丈文光耀古今。
	張淑文
	

	111
	
	25
	
	25
	
	曹公大器筆如神，巨擘詩書道大伸。精進無邪存正氣，平和有德好修身。
沿途後輩才欣仰，絡繹門生惑問津。君子謙謙儒本色，高風引領向齊人。
	張素娥
	「大」字重出。

	97
	
	24
	19
	5
	
	隷賦聯珠筆筆中，澹廬迴腕壓枝紅。寬容拙放秋山月，秀偉堂皇老圃風。
氣韻渾然人仰止，藝林卓著世推崇。西歸卅載同懷緬，獻祭詩書萬代雄。
	周絹
	

	34
	
	24
	
	24
	
	曹公運筆仰賢軀，書道禪融在一爐，設帳傳經揚美德，拜師習藝啟群徒，
詩詞富麗聲名著，篆隸精工價值殊，展覽東瀛頒首獎，審評夫子領蓬壺。
	曾皆榮
	

	70
	
	24
	
	
	24
	澹廬逸韻獨超倫，鄒魯遺徽養性真。漢學登峯誇國寶，詩書造極仰賢人。
興來盡得山川秀，雅愛偏懷翰墨珍。此日騷壇追圃老，由衷讚佩敬如神。
	周春進
	

	125
	
	23
	14
	
	9
	妙筆通神似謫仙，扶桑遊歷眾稱賢。書追顏柳強筋骨，詩效蘇黃蘊道禪。
開創澹廬薪火繼，加盟瀛社雅風宣。藝壇無忝誇瓌寶，芳躅長輝奕世傳。
	洪塔美
	

	26
	
	23
	
	
	23
	曹公望重藝林庠，雙絕詩書冠四方。反璞歸真臻化境，閎中守拙勝飛揚。
東瀛享譽名猶響，鯤島傳薪緒益彰。內聖修持高品節，澹廬典範永流芳。
	謝鉉龍
	

	109
	
	22
	
	22
	
	稻埕靈毓出詩賢，祭酒文壇念澹仙。淡泊才高書教啟，清心品正筆鋒翩。
春風化雨培新秀，桃李成蹊集偉篇。寶島弘揚秋圃意，師承仰望莫齋禪。
	金懷萱
	

	83
	
	21
	
	21
	
	澹廬成立士儒登，書藝宏揚貴有恆。篆隸醉心留逸品，創行迴腕歎奇能。
才高俊彦詞章富，字拙天真筆趣增。仙逝卅年瀛社續，斯文丕振仰明燈。
	邱素綢
	

	16
	
	20
	
	
	20
	生宏書道郁如蘭，秋圃黃花傲雪寒。斜正寫心薰藝苑，斷連隨意豔騷壇。
文雄珠玉追班宋，學博詩詞媲柳韓。並美儒林親敬仰，先賢墨釆筆彫鑽。
	陳連金
	

	13
	
	19
	
	19
	
	文化弘揚賡國粹，曹公志業在書詩。澹廬進習三千眾，學會傳薪數代施。
載譽扶桑通內地，名標華夏播邊陲。我來瞻仰先賢著，攝得珍碑幾忘離。
	尤錫輝
	

	95
	
	19
	
	4
	15
	國藝千秋逸墨妍，曹公設帳盡薪傳，文華絢彩輝騷苑，筆法迴旋燦史篇。
禪道闡經恢正學，詩書扢雅豁心田，澹廬才絕三台譽，薦藻追思一碩賢。
	曾俊源
	

	65
	
	18
	
	18
	
	眾仰曹公百載餘，日華爭聘得佳譽。筆行飄逸研迴腕，天授資材創澹廬。
遊訪宿儒論典藝，聲名奕世富詩書。欣看絶學傳薪火，桃李盈庭志早舒。
	黃哲永
	

	15
	
	18
	
	
	18
	曹公多采藝文彌，望重儒林萬世垂。丕振騷風追子美，弘揚書道效羲之。
揮毫收放神來筆，拈韻卷舒絕妙詞。仙逝卅年懷德澤，吟朋有幸仰宗師。
	鄭瑞圖
	「拈韻卷舒絕妙詞」孤平。

	142
	
	16
	16
	
	
	東瀛臺廈硯薪傳，翰墨潛耕八十年。詩裡清寧涵氣韻，毫端逸趣起雲煙。
功名澹泊生平志，心筆合融書道禪。一代宗師人仰止，德馨曹老足稱賢。
	陳素真
	

	74
	
	16
	
	
	16
	漢學老莊誠篤恭，曹公品德傲如松。唐風氣象千鈞勢，晉韻精神百鍊鋒。
寶島詩仙登勝境，蓬萊書聖絕髙峰。生風迴腕馨香嗣，景仰澹廬推正宗。
	唐幼玲
	「風」字重出。

	105
	
	15
	15
	
	
	書聖宗師日本宣，期頤垂範溯前緣，澹廬會立承高義，瀛社鷗盟啟後賢；
衛道朱程朝夜繫，昌詩李杜古今聯，飄香黃菊霜中勁，景仰曹公氣浩然。
	巫素珍
	

	103
	
	15
	
	15
	
	詩書卓越譽登堂，卅載仙飛極樂鄉。星月髯翁齊皓魄，楷模秋圃最芬芳。
勤羅翡翠招麟鹿，慎選珠璣祭鳳凰。瀛社澹廬同揭榜，友盟諧合煥門牆。
	林禎輝
	

	43
	
	13
	13
	
	
	老嫌塵俗栽秋圃，欲就東籬伴菊香。性比陶潛心自逸，詩隨杜甫意何長。
澹廬弟子多賢哲，顏巷先生盡寶章。書道禪功參太極，一門桃李續清芳。
	劉坤治
	

	98
	
	13
	6
	7
	
	墨盟詩社共扶輪，圃老卅年彌撒旬，八體縹金書海角，千椽泛羽翰林垠，
容闌底字排雲緒，澹嗣遺徽釋玉緡，遠奧驚鴻迴腕法，靡輕內斂太虛神。
	李晨姿
	

	55
	
	13
	
	13
	
	曹容書藝名天下，柳骨端莊筆有神。玉潤揮毫生鳳翅，銀鈎染翰出龍鱗。
淋漓蚓走千年寶，狂逸蛇行歷代珍。三十菊癡依舊在，晨曦秋圃正逢春。
	溫存凱
	

	25
	
	13
	
	
	13
	詩豪筆聖頌曹公，書樸勁遒禪道融。詞擬宋班香並艷，墨隨顏柳瘦猶雄。
澹廬創會群賢仰，瀛社弘儒奕世崇。一代宗師陶令若，輕名反得美名隆。
	張崇鈴
	

	107
	
	12
	12
	
	
	曹老豐功百載謳，珠璣萬斛共追求，澹廬會志傳今古，書聖師光射斗牛；
感佩先生桃李育，堪褒後秀晉唐搜，風除炫巧惟渾厚，一體爐融禪道遒。
	賴炳榮
	

	41
	
	12
	
	
	12
	追憶曹師舉世崇，澹廬一脈繼遺風，詩文廣博禪心厚，書法傳承譽望隆。
此日緬懷歌偉德，千秋長仰頌高功，宏揚國粹名留史，筆氣橫天耀海東。
	林松喬
	

	31
	
	11
	
	11
	
	菊痴藝學仰精英，設帳傳徒道德行，潑墨揮毫皆錦繡，敲金戛玉盡晶瑩，
詩文漢韻唐音亮，書法顏筋柳骨明，展覽扶桑膺首獎，國家貢獻冠鯤瀛。
	蔡麗瑩
	

	44
	
	10
	
	
	10
	曹公書道有誰及，絳帳傳經惟德先。桃李人寰多積善，文章塵世入青天。
幾回游藝樂知命，一笑拈花欣悟禪。心地藏香留緬憶，得觀金石好機緣。 
	趙淑琴
	

	58
	
	8
	8
	
	
	寶島知名疊嶂高，水如淡泊百年豪。擅書君子行棋導，喜硯儒生釋惑翱。
禪室客來煎玉露，畫堂賓至飲龍膏。八方墨海歸流浩，萬里詩文慕聖陶。
	林坤燦
	

	116
	
	8
	
	8
	
	澹廬秋圃大儒師，書道宏揚品節持。筆勢人呼飄逸雅，墨痕自賦秀詩詞。
傳薪蓬島春暉沐，解惑扶桑化雨滋。福造藝林承往聖，澤徽卓犖萬年垂。
	李清堂
	

	76
	
	7
	7
	
	
	澹墨秋容囊筆春，沖虛養靜忘流塵。廬書化道恆通氣，傚聖從賢常顯仁。
浩蕩冥波波攘夢，連綿天命命齊身。輕然翩落丹青冊，鋒勁猶存後世人。
	簡子翔
	

	20
	
	5
	
	
	5
	曹公學藝興偏濃，品展扶桑眾所宗。錦繡盈篇才倚馬，琳瑯滿目技雕龍。
逸飄書法鍾王媲，灑脫詩章李杜從。跨世傳徒評審任，台灣貢獻佔先鋒。
	蔡孟宸
	

	71
	
	3
	
	3
	
	育栽桃李作生涯，老圃宗開翰墨花。萬卷窮通揚海嶠，參禪入妙寄煙霞。
士先品節安貧澹，道有詩書百壽華。絕頂風騷丘壑養，管城豈止畫錐沙。
	陳淑芬
	

	47
	
	2
	
	2
	
	曹公韻事美名揚，瀛社澹盧績可彰。書道修禪融意會，詩詞載筆遍台疆。
新苗作育探驪手，後俊經傳灑墨香。砥柱清流弘品節，騷壇享譽共飛觴。
	柯銀雪
	

	2
	
	2
	
	
	2
	絳帳春風數十年，澹廬薪火代相傳，士先品節宗圭臬，君必讀書養性天。
迴腕長鋒臻妙境，臨池翰墨燦高巔，平生修德樂行善，一代宗師書道禪。
	賴淑珍
	

	144
	
	1
	1
	
	
	書道禪懷自在身，鬢蒼迴腕見精神。飛毫入木珠璣麗，設帳傳經錦繡陳。
樸拙原來藏墨韻，德才兼備乃龍麟。黃花老圃馨還澹，氣節流長啟後人。
	許今珍
	

	119
	
	1
	
	1
	
	澹廬夫子挹高風，紫硯傳薪百歲翁。養氣凝神迴腕法，揮毫作賦表心衷。
筆求樸拙焉求炫，詩貴天真不貴工。書道禪修名內外，吟情翰墨受尊崇。
	甄寶玉
	

	[bookmark: _Hlk114060563]133
	
	
	
	
	
	國亂方知名士骨，時窮乃現古松貞。澹廬薪火傳文脈，秋圃詩書振漢旌。
腕迴收鋒凝岱岳，憂來縱筆跨鯤瀛。此心匪石難隨轉，海角猶留數丈清。
	賴欣陽
	「腕迴收鋒」出律。

	112
	
	
	
	
	
	[bookmark: _Hlk114060810]老圃秋容煥綠葩，鋪文漬墨聚天涯。顏筋迴腕拈詩趣，柳骨尖鋒運筆花。
器宇閎中金石鑄，才情肆外道禪嘉。先賢燭照千秋續，莫道滄桑日漸斜。
	黃靜紅
	「秋、道」重出。

	6
	
	
	
	
	
	摛詞彩藻字枯柴，企慕先賢硯沼佳。筆影蒼渾滂氣勢，墨光飄逸縱情懷。
蘭亭適意堪奔月，寶塔腴雄可拾階。蛇蚓臨池師巨擘，剛柔動靜濟和諧。
	陳玉釵
	

	9
	
	
	
	
	
	老嫌愛菊總慈顏，興設澹廬書道還。翰墨馳名聞海外，德才卓絕耀人間。
貧寒救助芝蘭馥，絳帳薪傳桃李環。一代宗師神采逸，宏揚文化不曾閒。
	趙淑琴
	

	10
	
	
	
	
	
	一代文宗圃老仙，輩行推仰大先賢。墨池草隸蘭亭序，史學詩書禮器編。
聲震東鄰尊領座，提攜臺閩敬心堅。揮毫獨擅單迴腕，自靜無求識廣淵。
	許德民
	

	19
	
	
	
	
	
	八法方家仰澹廬，水如迴腕孰能如。經詩拜授宗師口，撇捺誰嫌老圃書。
塾聘頭山才可表，院當研士志能舒。顏筋柳骨薪傳美，瀛社先賢讚有餘。
	黃色雄
	

	21
	
	
	
	
	
	秋容老圃薀瑯嬛，墨采彫鑽筆縱橫。雋逸清新人俊傑，顏筋柳骨仰先生。
儒宗碩望淳風佈，教澤豐功萬古榮。瀛社澹廬聯志慶，吟詩吐錦鷺鷗盟。
	黃金妙
	

	23
	
	
	
	
	
	品優教授仰曹公，設帳傳經棫樸豐。書法精深揚雅氣，詩文富麗振騷風。
怡情妙筆鍾王效，愛國佳章孔孟同。藝展巡迴膺首獎，邦家貢獻譽無窮。
	蔡泰興
	

	24
	
	
	
	
	
	一代儒豪秋圃師，幼年正學習經詩。猶勤篆隸楷行草，更訪山川石徑奇。
援筆成章傳翰墨，懷文抱質奠根基。弘揚國粹傾餘力，作育英才中外馳。
	陳冠明
	

	27
	
	
	
	
	
	曹子名聲遠近知，攤箋搦管撰瑶詩。台灣藝苑人中榜，日本書房衆口碑。
麟角鳳毛皆信手，顏筋柳骨最稱奇。文章翰墨盈牆掛，畫底春秋引我思。
	范錦燈
	

	29
	
	
	
	
	
	德藝兼容耀士林，期頤並蓄兩朝音。偏裁字號陶韓句，耽慕氣神黃老心。
澹雅風清書博古，秋冬春夏韻通今。詩情墨意皆禪道，一代宗師眾仰欽。[footnoteRef:1] [1:  註:《曹容書法集》計「澹」、「雅」、「風」、「清」四輯;《曹容詩選》收錄「暮秋」、「乙卯冬日題李集福尚師樓劫餘吟草」、「春意」、「消夏詞」、…等詩作。)] 

	王百祿
	

	33
	
	
	
	
	
	才華絕世衆歌謳，曹老高懷品德修。墨寶芬芳聞海外，金聲磅礴振瀛洲。
澹廬遺帖篇篇富，秋圃栽桃粒粒優。一代宗師興國粹，名標史冊勝封侯。
	楊燦增
	

	35
	
	
	
	
	
	秋圃藝壇翰墨師，詩書並美古今知。迴毫迴腕研新法，運筆運心撰妙辭。
力道清遒神采斂，沈情古樸韻丰熙。輝煌成就昭諸史，仰念先賢親炙遲。
	劉麗洋
	「運筆運心撰妙辭」孤平。

	36
	
	
	
	
	
	欽遲山斗緬先賢，栽植群倫品節宣。書界創新迴腕法，詩壇力守澹然天。
一枝毛穎龍蛇走，百載風騷耳目懸。柳骨顏筋神采艷，宗師內聖外王焉。
	黃美英
	

	38
	
	
	
	
	
	彬禮謙卑飽學基，曹公筆墨盛名馳，高風亮節揮書畫，自得怡情賦麗詩。
斗酒歌吟欽太白，蘭亭序撰效羲之，先賢字跡留青史，後輩從文仰大師。
	吳彩霞
	

	39
	
	
	
	
	
	曹公墨寶盛名揚，字韻含禪佛理昌。個性堅強兼樸實，思維爛漫帶陽剛。
詩攻杜句雄渾蘊，筆富顏筋厚重藏。廻腕揮毫開別徑，澹盧秋圃德彌彰。
	林魏銘
	

	40
	
	
	
	
	
	搦管題詩藻繪丯，攤箋以墨染蒼松。米家書畫真難得，曹子丹青豈易逢。
亮節高風行正直，斯文道貌品謙恭。匡時已失人中驥，矯世仍需擊醒鐘。
	李秋華
	

	46
	
	
	
	
	
	恭逢圃花卅冥辰，盛典宏開仰偉人。創會弘宣周禮樂，興台化育漢精神。
詩書並美雄懷展，翰墨同揮壯志伸。瀛社聯歡追聖哲，藝林欽重頌賢真。
	廖進財
	

	51
	
	
	
	
	
	藝美書詩譽亞東，騷壇砥柱仰容公。筆花香豔千年仰，詞藻芳華百代雄。
且喜澹廬追遠哲，更欣瀛社念先功。誕逢三十冥遐祝，盛會聯歡頌德隆。
	廖進財
	

	54
	
	
	
	
	
	秋圃黃英品更妍，龍門繡虎作中堅。傳神顏柳奇文法，縱筆韓蘇異藝篇。
東亞騷壇崇書聖，澹瀛合璧詠詩賢。宗師懋績留青史，並美鍾王萬世延。
	張麗雲
	

	62
	
	
	
	
	
	曹翁九歲進書田，運筆中鋒融道禪，聖教輪扶追逸少，淳風鼓吹效青蓮。
廈門邀聘蜚聲著，日本膺榮載譽堅，杜曲龍門雙藝美，雲程萬里仰先賢。
	黃靜宜
	

	64
	
	
	
	
	
	瀛社邀鷗盛會逢，司盟秋圃寄情濃；詩進李杜珠璣富，書繼鍾王篆隸蹤。
歷代君臣遵德性，三千弟子仰文從；澹盧逸韻高風在，立足藝林世所宗。
	林金城
	

	66
	
	
	
	
	
	先賢勤奮志學堅，書院研修翰墨緣。瀛社詩人期藝聯，澹廬文士代薪傳。
書禪厚韻入化境，詩道真情從自然。秋圃高節風望景，仰懷典範澤流淵。
	張琬宣
	

	68
	
	
	
	
	
	三百年來第一家，澹廬傳播海天涯。此生歷劫多朝代，亙古揚名老圃花。
氣節文章昭永世，詩詞翰墨燦奇葩。修心靜坐教開悟，迴腕中鋒自可誇。
	蔣夢龍
	

	73
	
	
	
	
	
	貴冑源流繼魏王，才名遠播美名揚。昔栽桃李千枝秀，今羨桂蘭一院香。
酒祭騷壇尊北斗，腕迴書道撼東洋。澹廬卅載樓空後，萬古師恩豈可忘。
	李燈順
	「今羨桂蘭一院香」孤平。

	75
	
	
	
	
	
	畢生致力育英才，精湛詩書美並巍。設帳傳經憑熱血，顏筋柳骨脫凡胎。
德高望重聲名播，博學多聞翰墨魁。三十週年巡顧展，先賢典範仰瓊瑰。
	康秀琴
	

	77
	
	
	
	
	
	瀛社先賢後世崇，澹盧書會鼓良風。弘揚詩藝文章盛，造就人才學運隆。
迴腕中鋒心豁達，顏筋柳骨字圓融。傳承國粹興雅儒，臺日嘉褒頌偉功。
	曾素香
	

	84
	
	
	
	
	
	老圃迎秋展異香，詩書並美澹廬揚。修心有道謙和抱，養氣無奇内歛藏。
腹滿經綸傳翰墨，胸懷丘壑著文章。高才遠志人稱誦，更仰先賢恩澤長。
	朱啟仁
	

	86
	
	
	
	
	
	澹師翰墨有禪心，染緞抽絲後世欽。浹髓淪肌涵品格，開來繼往立規箴。
顏筋柳骨光千里，米體王身璨萬林。戶誦家弦揚國粹，才呈八斗妙追尋。
	蔡久義
	

	90
	
	
	
	
	
	先碩垂芳譽海東，才名跨世昔今崇。精研碑帖源流博，飽覧經詩訓詁通。
力墾書田忙歲月，勤栽桃李惠春風。澹廬開創堪明智，壯我儒林不表功。
	張民選
	

	91
	
	
	
	
	
	書道宏揚八十秋，士林烜赫立新猷。澹廬創社修持篤，內聖外王令節優。
自賦詩書桃李育，精通各體隸行遒。寫出台灣推國際，尊崇曹老譽聲謳。
	林素娥
	

	92
	
	
	
	
	
	曹公翰墨譽名馳，執耳騷壇典範遺。秋圃馨香心感羨，淡廬聲振道如宜。
奎光孕育風華盛，漢學薪傳薈萃奇。瀛社百年弦頌處，皎然珠斗燦全台。
	洪惠鸞
	

	96
	
	
	
	
	
	浮雲卅載涅盤緣，一百有三嵩壽全。獨創澹廬回腕法，更弘秋圃悟禪鐫。
詩欣菊野淵明賦，筆尚蘭亭逸少篇。史卷長留文獻考，珍藏雁塔水如箋。
	游振鏗
	

	99
	
	
	
	
	
	青衿一襲有儒風，弘毅雍容翰墨中。巨著珠聯留懿範，高才穎逸貫長虹。
傳薪秋圃春暉沐，解惑東夷化雨同。筆耨舌耕承往聖，詩書雙絕世尊崇。
	簡龍昇
	

	102
	
	
	
	
	
	立雪輔臣師賦輿，改絃研墨澹廬居，登歌一等東瀛賞，晚管千勳左畔儲。
秋圃仿鵝迴腕手，石庵遺緒仰書閭，昇天卅載詩懷緬，後代生徒共紀譽，
	陳漢津
	

	104
	
	
	
	
	
	澹盧門下緬曹公，樂育菁莪德譽隆。奉使當年鷹重任，開疆一代仰豐功。
探勘墨韻凌雲筆，鑽研吟聲捲地風。書道禪深相契合，藝林銘誄世同崇。
	林明珠
	「探勘墨韻凌雲筆」探勘之「勘」去讀，格律不合。

	108
	
	
	
	
	
	日本伊能勤自習，重洋遠渡入台灣。披荊涉莽詢風俗，把筆謄書踏隘關。
轉瞬三旬編簡牘，埋頭半世記彝蠻。悠悠百歲屐聲遠，後學尋蹤淚眼潸。
	沈昱瑋
	

	110
	
	
	
	
	
	弘揚國粹倚高賢，卓犖吟壇閱歷全。志節姱修人獎贊，章毫雋楚弟承宣。
良朋結社興書會，宿老崇儒播福田。雅號文名從贛叟，經年孕士澹廬筵。
	陳詠翔
	

	118
	
	
	
	
	
	秋圃先賢眾所崇，卅年追念美譽隆。研精杜曲吟情逸，揮翰龍門運筆工。
紙上縱橫揚四海，毫尖提按冠群雄。栽培俊秀人爭頌，品節詩書樹大功。
	簡美秀
	

	124
	
	
	
	
	
	詩書並美壽元豐，秋圃先賢世紀沖。十八年華宣聖教，尋常志趣振儒風。
當朝政要稱揚切，時彥名流諷詠同。薪火傳諸桃李遍，藝林推展蘊才雄。
	陳耀安
	

	126
	
	
	
	
	
	詩書兼善曹秋圃，國學深研翰墨彰。請益多師習顏柳，聚焦老杜振騷章。
鏗鏘逸韻珠璣潤，藴藉鴻儒篆隸煌。八法傳薪更迴腕，先賢丕績澹廬昌。
	陳麗卿
	

	127
	
	
	
	
	
	曹家書道聖名芳，風靡東瀛墨跡揚。秋圃凝眉詩韻得，澹廬俯首翰田忙。
凝神遒勁規嚴守，廻腕中鋒勁獨強。弟子三千衣鉢繼，容公藝事澤流長。
	林瑞煌
	「凝、勁」重出。

	131
	
	
	
	
	
	筆走龍蛇開絳帳，八音唐韻繼斯文。詩書並美懷清馥，禪道融通藴慧薰。
逸秀流長承我嗣，漢蒼有隸仰賢勳。行吟鯤島容沖澹，鷺友鷗朋步法君。
	余美瑛
	

	135
	
	
	
	
	
	澹廬書會仰曹容。卅載追思萬代宗。大雅吟風崇近體。高明迴腕運中鋒。
詩書並美聲名闊。禪道同參底蘊濃。世上奇葩難再得。典型爭仰最高峰。
	陳麗美
	「書、仰、高」三字重出。

	136
	
	
	
	
	
	兵戈甲午割台疆，獨喜神童秋圃揚。漢隸張碑稱翹楚，唐楷顏筋勁方剛。
青矜器識持嚴謹，書道禪修志得償。瀛社澹盧同擁戴，欽賢設帳百年芳。
	蔡松根
	

	137
	
	
	
	
	
	畢生書道菊癡仙，禪理深研修善緣。降帳辛勤培後秀，騷壇望重仰先賢。
吟詩唱和留青史，褒狀榮膺藻采篇。瀛社澹盧齊擁護，苔岑懷念憶綿綿。
	許錦雲
	

	138
	
	
	
	
	
	耕夫禪結素潛修，一代風騷貫斗牛。品重門生千載盛，歲經書道百年週。
功勳燦爛榮銜得，敦厚清名美譽收。瀛社澹盧同擁戴，鷗朋讚仰頌無休。
	李秉昇
	

	139
	
	
	
	
	
	耕夫秋圃菊癡情，海嶠詩書紀大名。齋號澹廬多子弟，筆長迴腕入禪經。
扶桑讚聖褒崇遠，鯤島培才仰美榮。桃李揚芬真雅譽，吟儔共頌寫嶒嶸。
	曾銘輝
	「經」字出韻。

	141
	
	
	
	
	
	曹師儒範譽臺瀛，戮力傳薪培俊嶸。亮節高風人品正，超群筆藝盛名盈。
澹廬創社尊王道，書聖流芳見扉聲。詩著溫良飄逸沐，仰其雙絕滿心傾。
	蔡勝德
	


編後贅語：
1. 本次徵詩共收作品144件，較之民國八、九十年代動輒三、四百件作品，相較之下，可以覘知詩運之衰頹也。
2. 形式格律為近體詩之門檻，我臺詩壇競作，於近體詩凡格律形式未符標準者，一概棄之，此乃詩壇共識，自不待言。
3. 所謂犯韻之說（即詩句於非韻腳之處，用上與韻腳同韻之字），乃是出自南朝沈約（441–513）〈八病之說〉。其時尚未有近體之作，沈氏所論，乃指五言古詩而論。詩中犯韻固然聲調稍欠諧協，然而只算小疵，泛觀古人作品之中多有此例。凡作意、風調俱佳者，扣分可也，不必一概而棄之。
4. 詩中重字，亦僅小疵，非必棄之。據本人參與「臺北文學獎」、「磺溪文學獎」等之終審討論會，諸位教授皆已形成共識。凡屬形式、內容皆屬上乘，而偶犯重出者，皆予唱過。至如：「荷葉生時春恨生，荷葉枯時秋恨成。深知身在情長在，悵望江頭江水聲。」（李商隱〈秋暮重遊曲江〉）；「終日看山不厭山，買山終待老山間。山花落盡山長在，山水空流山自閒。」（王安石〈遊鍾山〉）；「一蓑一笠一扁舟，一丈絲綸一寸鉤。一曲高歌一樽酒，一人獨釣一江秋。」（王漁洋〈題秋江獨釣圖〉）諸昨，則更是刻意重出，以求取去腐生新之效果，非有極深功力，何克臻此，又何病之有？
5. 向來個人所主持之詩會，不論是本會自辦，或為相關單位、團體所籌畫者，向不參與競作，蓋因評審詞宗皆由本人所聘，為避瓜田李下之嫌故也。本次來稿詩作中，第47號與第52號作品，同屬一人且內容完全一致，乃是重複投稿。故於第52號作品以個人之擬作代入，然於評分統計表上標為「擬作」而不計名次，由以下作品依次遞補，尚請諸位詩友諒之。
6. 由於新冠疫情日趨嚴峻，感染人數暴增。原訂於民國112年3月26日（星期日）於臺北市舉行之複賽予以取消。有關得獎詩友之頒獎日期及地點，配合澹廬書會之展覽，另行通知。
  民國 111年9月16日                                                                     臺灣瀛社詩學會 林正三謹具
